Lav et referat af nedenstående tekst:

Tekst:
AaB har i dag forlænget aftalen med stortalentet Ronnie Schwartz med yderligere tre år. Dermed har den blot 18-årige angriber nu kontrakt med AaB indtil den 31. december 2011. Ronnie Schwartz fik allerede i efteråret sin debut for AaB's bedste mandskab, og sportsdirektør Lynge Jakobsen ser et kæmpe potentiale i det unge angrebstalent. - Først nu er Ronnie Schwartz aldersmæssigt at betragte som seniorspiller, og jeg er ikke et øjeblik i tvivl om, at vi i ham råder over ét af de største angrebstalenter i dansk fodbold. Ronnie: AaB er min klub - Fra klubbens side har en forlængelse derfor også været helt naturlig, og det bliver meget spændende at følge Ronnies udvikling både på den korte bane og på længere sigt, siger Lynge Jakobsen. Heller ikke U/19-landsholdsspiller Ronnie Schwartz har været i tvivl i forhold til en forlængelse med AaB. - AaB er min klub, så det har ikke været en svær beslutning at forlænge kontrakten, siger han.

Referat:
Ronnie Schwartz bliver i AaB tre år mere